S t a r o s t a 
mestskej časti Košice-Staré Mesto

vyhlasuje podľa § 3 a § 4 zákona NR SR č. 596/2003 Z.z. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov a § 5 zákona NR SR č. 552/2003 Z.z. o výkone práce vo verejnom záujme v znení neskorších predpisov

výberové konanie
na funkciu riaditeľa/ky Materskej školy Zádielska 4, Košice

Požadované podmienky na odbornosť uchádzačov:

- Odborná a pedagogická spôsobilosť podľa zákona NR SR č. 317/2009 Z.z. o pedagogických zamestnancoch a odborných zamestnancoch  a o zmene a doplnení niektorých zákonov v zmysle Vyhlášky č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov,
- najmenej 5 rokov odbornej pedagogickej praxe,
- osobnostné a morálne predpoklady, občianska bezúhonnosť,
- spôsobilosť používať slovenský jazyk v úradnom styku,
- organizačné a riadiace schopnosti.

Zoznam dokladov, ktoré účastník predkladá do výberového konania:

- prihláška do výberového konania,
- overená kópia dokladov o vzdelani,
- potvrdenie preukazujúce 5 rokov pedagogickej praxe,
- profesný životopis,
- doklad o bezúhonnosti – výpis z registra trestov nie starší ako 3 mesiace, 
- písomne spracovaný návrh koncepcie rozvoja príslušnej materskej školy v rozsahu 1-2 strán/ 
  A4
- súhlas na použitie osobných údajov pre potreby  výberového konania
- potvrdenie o zdravotnej spôsobilosti na výkon pedagogickej činnosti v zmysle zákona 317/2009 Z.z.

Termín podania prihlášky:  3.3.2011

Prihlášku do výberového konania s uvedenými dokladmi je potrebné zaslať na adresu:

Mestská časť Košice-Staré Mesto
Oddelenie sociálnych vecí, zdravia a MŠ
Hviezdoslavova č. 7
040 34   Košice

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne alebo neúplné, sa do konania nezaradia.
Prihlášku spolu s uvedenými prílohami je potrebné poslať – doručiť v zalepenej obálke s upozornením „ neotvárať – výberové konanie na funkciu riaditeľa MŠ Zádielska 4“.